5. ทรัพย์สินที่ใช้ในการประกอบธุรกิจ

1.  สินทรัพย์ถาวรหลัก

สินทรัพย์ถาวรหลักของเอ็กโกและบริษัทย่อย ณ วันที่ 31 ธันวาคม 2555 ประกอบด้วย

+-----------------------------------+----------------------------------+
| รายการทรัพย์สิน                      | มูลค่า ^(/1) (ล้านบาท)              |
+-----------------------------------+----------------------------------+
| 1. ที่ดิน และอาคาร                   | 8,667.46                         |
|                                   |                                  |
| หัก ค่าเสื่อมราคาสะสม                 | (3,888.60)                       |
|                                   |                                  |
| มูลค่าคงเหลือสุทธิ                     | 4,778.86                         |
+-----------------------------------+----------------------------------+
| 2. โรงไฟฟ้าและระบบส่งพลังไฟฟ้า        | 67,677.88                        |
|                                   |                                  |
| หัก ค่าเสื่อมราคาสะสม                 | (34,350.92)                      |
|                                   |                                  |
| มูลค่าคงเหลือสุทธิ                     | 33,326.96                        |
+-----------------------------------+----------------------------------+
| 3. อุปกรณ์สำนักงานและรถยนต์           | 599.10                           |
|                                   |                                  |
| หัก ค่าเสื่อมราคาสะสม                 | (484.98)                         |
|                                   |                                  |
| มูลค่าคงเหลือสุทธิ                     | 114.12                           |
+-----------------------------------+----------------------------------+
| 4. งานระหว่างก่อสร้าง                | 335.82                           |
+-----------------------------------+----------------------------------+

บริษัทย่อย

บริษัท เอ็กโก โคเจนเนอเรชั่น จำกัด (เอ็กโก โคเจน) มีการจดจำนองที่ดิน อาคาร
และจดจำนองเครื่องจักรและอุปกรณ์โรงไฟฟ้า เพื่อเป็นหลักประกันเงินกู้ยืมระยะยาว
ซึ่งมีวงเงินกู้ยืมรวม 27 ล้านเหรียญสหรัฐ และ 1,182 ล้านบาท

บริษัท ร้อยเอ็ด กรีน จำกัด (ร้อยเอ็ด กรีน) มีการจดจำนองที่ดิน อาคาร
และจดจำนองเครื่องจักรและอุปกรณ์ของโรงไฟฟ้า เพื่อเป็นหลักประกันเงินกู้ยืมระยะยาว
ซึ่งมีวงเงินกู้ยืมรวม 1,260 ล้านเยน

บริษัท เอสพีพี ทู จำกัด (เอสพีพี 2) มีการจดจำนองที่ดิน อาคาร
และจดจำนองเครื่องจักรและอุปกรณ์ของโรงไฟฟ้า เพื่อเป็นหลักประกันเงินกู้ยืมระยะยาว
ซึ่งมีวงเงินกู้ยืมรวม 868 ล้านบาท

บริษัท เอสพีพี ทรี จำกัด (เอสพีพี 3) มีการจดจำนองที่ดิน อาคาร
และจดจำนองเครื่องจักรและอุปกรณ์ของโรงไฟฟ้า เพื่อเป็นหลักประกันเงินกู้ยืมระยะยาว
ซึ่งมีวงเงินกู้ยืมรวม 904 ล้านบาท

บริษัท เอสพีพี โฟร์ จำกัด (เอสพีพี 4) มีการจดจำนองที่ดิน อาคาร
และจดจำนองเครื่องจักรและอุปกรณ์ของโรงไฟฟ้า เพื่อเป็นหลักประกันเงินกู้ยืมระยะยาว
ซึ่งมีวงเงินกู้ยืมรวม 684 ล้านบาท

บริษัท เอสพีพี ไฟว์ จำกัด (เอสพีพี 5) มีการจดจำนองที่ดิน อาคาร
และจดจำนองเครื่องจักรและอุปกรณ์ของโรงไฟฟ้า เพื่อเป็นหลักประกันเงินกู้ยืมระยะยาว
ซึ่งมีวงเงินกู้ยืมรวม 830 ล้านบาท

บริษัท เคซอน เพาเวอร์ (ฟิลิปปินส์) จำกัด (เคซอน)
ได้จดจำนองสินทรัพย์ของบริษัทเพื่อเป็นหลักประกันเงินกู้ยืมระยะยาว ซึ่งมีวงเงินกู้ยืมรวม 425
ล้านเหรียญสหรัฐ

กิจการร่วมค้า

บริษัท บีแอลซีพี เพาเวอร์ จำกัด (บีแอลซีพี) มีการจดจำนองที่ดิน อาคาร
และเครื่องจักรและอุปกรณ์โรงไฟฟ้า เพื่อเป็นหลักประกันเงินกู้ยืมระยะยาว ซึ่งมีวงเงินกู้ยืมรวม
558 ล้านเหรียญสหรัฐ และ 26,353 ล้านบาท

บริษัท กัลฟ์ เพาเวอร์ เจเนอเรชั่น จำกัด (จีพีจี) มีการจดจำนอง ที่ดิน สิ่งปลูกสร้างบนที่ดิน
โรงไฟฟ้าและเครื่องจักร
รวมทั้งอุปกรณ์ของโรงไฟฟ้าเพื่อเป็นหลักประกันเงินกู้ยืมระยะยาวจากสถาบันการเงิน
ซึ่งมีวงเงินกู้ยืมรวม 323 ล้านเหรียญสหรัฐ และ 16,388 ล้านบาท

บริษัท กัลฟ์ โคเจนเนอเรชั่น จำกัด (จีซีซี) บริษัท หนองแค โคเจนเนอเรชั่น จำกัด (เอ็นเคซีซี)
และ บริษัท สมุทรปราการ โคเจนเนอเรชั่น จำกัด(เอสซีซี)
มีการจดจำนองที่ดินและสิ่งปลูกสร้างบนที่ดิน รวมทั้งจำนำหุ้นสามัญบางส่วนของทั้งสามบริษัท
เพื่อเป็นหลักประกันร่วมสำหรับวงเงินหุ้นกู้จำนวน 5,800 ล้านบาท

บริษัท กัลฟ์ ยะลากรีน จำกัด (จีวายจี) มีการจดจำนองที่ดินและสิ่งปลูกสร้างบนที่ดิน
เพื่อเป็นหลักประกันเงินกู้ยืมระยะยาว ซึ่งมีวงเงินกู้ยืม 23 ล้านเหรียญสหรัฐและ 585 ล้านบาท

เซาท์เทิร์น ฟิลิปปินส์ เพาเวอร์ คอร์ปอเรชั่น (เอสพีพีซี) มีการจดจำนองที่ดิน อาคาร
และจดจำนองอุปกรณ์ เพื่อเป็นหลักประกันเงินกู้ยืมระยะยาวซึ่งมีวงเงินกู้ยืมรวม 12
ล้านเหรียญสหรัฐ

เวสเทิร์น มินดาเนา เพาเวอร์ คอร์ปอเรชั่น (ดับบลิวเอ็มพีซี) มีการจดจำนองที่ดิน อาคาร
และอุปกรณ์ เพื่อเป็นหลักประกันเงินกู้ยืมระยะยาวซึ่งมีวงเงินกู้ยืมรวม 20 ล้านเหรียญสหรัฐ

บริษัท ไฟฟ้าน้ำเทิน 2 จำกัด (เอ็นทีพีซี)
ได้มีการจดจำนองสินทรัพย์ของบริษัทเพื่อเป็นหลักประกันเงินกู้ยืมระยะยาวซึ่งมีวงเงินกู้ยืมรวม 361
ล้านเหรียญสหรัฐและ 15,927 ล้านบาท

บริษัท พัฒนาพลังงานธรรมชาติ จำกัด (เอ็นอีดี)
ได้จดจำนองสินทรัพย์ของบริษัทเพื่อเป็นหลักประกันเงินกู้ยืมระยะยาว ซึ่งมีวงเงินกู้ยืมรวม 5,216
ล้านบาท

บริษัท จีเดค จำกัด (จีเดค) ได้จดจำนองสินทรัพย์ของบริษัทเพื่อเป็นหลักประกันเงินกู้ยืมระยะยาว
ซึ่งมีวงเงินกู้ยืมรวม 400 ล้านบาท

บริษัท จี-พาวเวอร์ ซอร์ซ จำกัด (จีพีเอส)
ได้จดจำนองสินทรัพย์ของบริษัทเพื่อเป็นหลักประกันเงินกู้ยืมระยะยาว ซึ่งมีวงเงินกู้ยืมรวม 2,381
ล้านบาท

บริษัท แอ็บโซลูท เพาเวอร์ พี จำกัด (เอพีพีซี)
ได้จดจำนองสินทรัพย์ของบริษัทเพื่อเป็นหลักประกันเงินกู้ยืมระยะยาว ซึ่งมีวงเงินกู้ยืมรวม 130
ล้านบาท

5.2 สินทรัพย์ไม่มีตัวตน

สิทธิในสัญญาซื้อขายไฟฟ้าและน้ำประปา

สิทธิในสัญญาซื้อขายไฟฟ้าและน้ำประปาแสดงถึงส่วนของต้นทุนการได้มาที่มีมูลค่าสูงกว่ามูลค่ายุติธรรมของเงินลงทุนที่กลุ่มเอ็กโกมีในส่วนแบ่งในสินทรัพย์สุทธิของบริษัทย่อย
ณ วันที่ซื้อบริษัทย่อย
โดยที่กลุ่มเอ็กโกคาดหวังว่าจะได้รับประโยชน์หรือผลตอบแทนจากการลงทุนในบริษัทย่อยกลับคืนมาในอนาคต
ดังนั้น
สิทธิในสัญญาซื้อขายไฟฟ้าและน้ำประปาจะตัดจำหน่ายโดยใช้วิธีเส้นตรงตลอดอายุการให้ประโยชน์
โดยฝ่ายบริหารเป็นผู้ประมาณอายุการให้ประโยชน์ของสิทธิในสัญญาซื้อขายไฟฟ้าและน้ำประปาตามอายุของสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย
และสัญญาซื้อขายน้ำประปากับการประปาส่วนภูมิภาค (กปภ.) ภายในระยะเวลา 16 ปี ถึง 25 ปี

สิทธิในการซื้อขายไฟฟ้าและน้ำประปาที่เกิดจากการซื้อบริษัทย่อยแสดงยอดสุทธิในงบดุลรวม ณ วันที่
31 ธันวาคม 2555 มีจำนวน เท่ากับ 5,215 ล้านบาท

ณ วันที่ในงบดุลของแต่ละงวดบัญชี กลุ่มเอ็กโกจะทดสอบการด้อยค่าของค่าความนิยมแต่ละรายการ
โดยประเมินว่ามูลค่าของค่าความนิยมจะได้รับคืนเต็มจำนวนหรือไม่
ทั้งนี้กลุ่มเอ็กโกจะปรับลดราคาตามบัญชีไม่ให้เกินกว่ามูลค่าที่จะได้รับคืน

5.3 นโยบายการลงทุนและบริหารงานในบริษัทย่อย และบริษัทร่วม

เอ็กโกมีเป้าหมายที่จะเป็นบริษัทไทยชั้นนำ ในการดำเนินธุรกิจผลิตไฟฟ้าครบวงจร
และครอบคลุมทั้งธุรกิจการให้บริการด้านพลังงานทั้งในประเทศและภูมิภาคอาเซียน
โดยคำนึงถึงผลกระทบต่อสิ่งแวดล้อมและการพัฒนาสังคม
โดยมีแผนการเพิ่มส่วนแบ่งการตลาดของธุรกิจผลิตไฟฟ้า
จากการพัฒนาหรือซื้อโครงการซึ่งมีโครงสร้างการลงทุน และมีเทคโนโลยีและอุปกรณ์ที่เหมาะสม
โดยมีนโยบายในการลงทุน ดังนี้

1.  ลงทุนในธุรกิจที่กลุ่มเอ็กโกมีความเชี่ยวชาญเพื่อสร้างผลกำไรและการเติบโตที่มีคุณภาพและมีความเสี่ยงอยู่ในเกณฑ์ที่รับได้

2.  มีสัดส่วนการถือหุ้นที่เหมาะสม เพื่อให้ เอ็กโกมีอิทธิพลอย่างมีสาระสำคัญ
    ในการกำกับดูแลกิจการ

3.  ลงทุนในโครงการภายใต้หลักการของการให้สินเชื่อโครงการโดยเจ้าหนี้ไม่มีสิทธิเรียกร้องให้ผู้ถือหุ้นชำระหนี้
    ( Non-recourse) หรือมีสิทธิ์เรียกร้องให้ผู้ถือหุ้นชำระหนี้ที่จำกัด (Limited Recourse
    Project Finance) ที่รับรู้จำนวนเงินสนับสนุนโดยเจ้าของโครงการ (Sponsor
    Support) หรือหนี้สินที่อาจจะเกิดขึ้น (Contingent Liability) ที่ชัดเจน

4.  สนับสนุนชุมชน สังคมและสิ่งแวดล้อม และปฏิบัติตามกฎหมายที่เกี่ยวข้อง

เอ็กโกมีนโยบายในการบริหารงานในบริษัทย่อยและกิจการร่วมค้า
ที่จะสานต่อการดำเนินงานอย่างต่อเนื่องโดยคำนึงถึงวิสัยทัศน์ ภารกิจ จรรยาบรรณทางธุรกิจ
สภาวะความเสี่ยง รวมถึงหลักการการกำกับดูแลกิจการที่ดี โดยมีหลักการร่วมค้าของกลุ่มเอ็กโก
ดังนี้

-   สานต่อการดำเนินงานอย่างต่อเนื่องโดยคำนึงถึงวิสัยทัศน์ ภารกิจ จรรยาบรรณทางธุรกิจ
    สภาวะความเสี่ยง รวมถึงหลักการการกำกับดูแลกิจการที่ดีกลุ่มเอ็กโก

-   ส่งผ่านนโยบายของเอ็กโกไปยังบริษัทในกลุ่ม
    ผ่านทางผู้แทนเอ็กโกหรือผู้แทนบริษัทย่อยที่ได้รับมอบหมายให้เป็นกรรมการ/
    ผู้บริหารในบริษัทย่อย และกิจการร่วมค้า
    หากมีเรื่องที่มีนัยสำคัญกรรมการผู้แทนจะต้องนำเสนอคณะกรรมการเอ็กโกพิจารณา

-   ติดตามความก้าวหน้าและผลการดำเนินงานของบริษัทย่อยและกิจการร่วมค้าเป็นประจำทุกเดือนผ่านสายงานบริหารสินทรัพย์ในรายงานประจำเดือนและในที่ประชุมคณะกรรมการเอ็กโก
    รวมทั้งจัดทำรายงานเสนอคณะกรรมการเอ็กโกโดยเร็วเมื่อมีเหตุการณ์สำคัญเกี่ยวกับการดำเนินงาน